Kevin Michael Cosgrove (6. tammikuuta 1955 New York, New York, Yhdysvallat – 11. syyskuuta 2001 New York, New York, Yhdysvallat) oli yhdysvaltalainen vakuutusjohtaja ja Aon Corporationin varatoimitusjohtaja. Cosgrove sai surmansa syyskuun 11. päivän terroriteoissa. Cosgrove tuli tunnetuksi hätäpuhelusta, jonka hän soitti viimeisillä hetkillään World Trade Centerin etelätornista. Puhelu päättyi, kun torni romahti. Cosgroven viimeiset sanat nousivat otsikoihin ympäri maailmaa. Nauhoitusta käytettiin Zacarias Moussaouin oikeudenkäynnissä, joka on ainoa iskujen rikosoikeudenkäynti.